fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi it de fi fi fi fi fi fi fi fi it en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Ke, 11.09.2019 - 08:21
Piilaaksossa vieraillessani saan aina kuulla hienoja tarinoita siitä, miten kokeneemmat konkarit sparraavat ideoita ja osallistuvat erilaisten hankkeiden mentorointiin. He ohjaavat uutta tulokasta omassa verkostossaan eteenpäin eri asiantuntijoiden puheille. Tuntuu, että koko yhteisö elää ”pay it forward”-kulttuurissa, jossa kannustetaan ja autetaan eteenpäin. Epäonnistumisetkin ovat vain askel oppimisen polulla.
Menestyneet startup-yrittäjät sijoittavat varojaan uusiin firmoihin, toimivat mentoreina ja levittävät ilosanomaa sijoittajapiireissä. Uudet yrittäjät, innovaattorit ja tutkijat saavat arvokasta tietotaitoa, vinkkejä ja verkostoja, joita myöhemmin itse jakavat edelleen. Samalla koko yhteisö vahvistuu. Ei ole sattumaa, että Piilaakso pitää sitkeästi pintansa yhtenä maailman startup-keskuksista.
Parhaimmillaan kokeneet konkarit ja neuvonantajat ovat ratkaisevan arvokkaita uudelle yrittäjälle tai vaikkapa tutkimusryhmälle. Hyvien neuvojen ja ideoiden lisäksi jaetaan myös positiivisuutta, optimismia, tahdonvoimaa ja sinnikkyyttä: siirretään sisua.
Pahimmillaan sparraajat voivat myrkyttää ilmapiirin, lannistaa yrittämisen halun ja torpata hyvätkin ideat. Itse muistan yhden tällaisen tapauksen muutaman vuoden takaa: ryhmä tutkijoita oli innoissaan valmistellut erittäin kiireisellä aikataululla ensimmäisiä esityksiä arvovaltaiselle joukolle neuvonantajia. Odotukset tapaamiselle olivat korkealla. Tukemisen ja rakentavan palautteen sijaan neuvonantajat kuitenkin kyseenalaistivat kaiken: miksi olemme täällä, mitä metästä hyödymme, miksette esitä meille mitään kiinnostavaa?
Meidän kaikkien kannattaakin pohtia tarkkaan, lähteäkö mukaan erilaisiin hallituksiin, johtoryhmiin tai mentoriksi. Aika ja motivaatio auttamiseen ovat ainakin hyviä mittareita. Todennäköisesti hallituksen jäsenillä ja neuvonantajilla kiire on osa elämää. Onnistuessaan neuvonantajana toimiminen ja muiden auttaminen voi kuitenkin jopa lievittää stressiä. Inka Meron sanoin ”hyvä tapa hallita stressiä on auttaa muita. Uskon, että se on syy sille, miksi tietyt ihmiset ovat hyviä ihmisjohtajia. He eivät puske, vaan jeesaavat myönteisesti ihmisiä eteenpäin.”
Kauppalehti kertoi hiljattain hienoja startup-uutisia Suomesta: suomalaiset startupit ovat nyt Euroopan houkuttelevimpia. Tämä on loistava tilanne suomalaiselle yrittämiselle ja innovaatiotoiminnalle. Edessä on kuitenkin kuoppainen tie. Haasteiden selättämiseen tarvitaan aimo annos tietoa, taitoa ja ennenkaikkea sisua.  Näitä kaikkia voi siirtää sparraamalla henkilöltä toiselle. Tosielämän tarinat opettavat, motivoivat ja saavat silmät säteilemään. Samalla vahvistamme suomalaista versiota pay it forward -kulttuurista. Me siirrämme sisua!
Hyvä lukija, haastan sinut kertomaan omat tarinasi. Minkä onnistuneen toimintamallin tai innovatiivisen suunnanmuutoksen olet onnistunut välittämään eteenpäin? Vastaavasti, mistä itse olet kiitollinen; mikä on ollut oman urasi kannalta kullanarvoista?
Liiketoiminta, innovaatiot ja ennakointi
Aiheeseen liittyvät uutiset ja tarinat
VTT ja CITRIS (USA) strategiseen yhteistyöhön
Neljä oppia Euroopasta innovaatiotoiminnalle Suomessa
Kuluttaja kriisien keskellä: Viisi keskeistä trendiä, jotka auttavat yrityksiä luovimaan epävakaiden aikojen läpi
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022